Diari Oficial de la Generalitat Valenciana


Sumari del DOGV 3489, del 06-05-1999 (1999/3363)

ORDRE de 7 d'abril de 1999, de la Conselleria de Cultura, Educació i Ciència, per la qual s'atribuïx la denominació específica de Doctor Faustí Barberà a l'Institut d'Educació Secundària d'Alaquàs.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3489

Data del DOGV
:   06-05-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/3363


Data del document
:   07-04-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Alaquàs
    * ensenyament secundari

ORDRE de 7 d'abril de 1999, de la Conselleria de Cultura, Educació i Ciència, per la qual s'atribuïx la denominació específica de Doctor Faustí Barberà a l'Institut d'Educació Secundària d'Alaquàs. [1999/3363]
  
El Consell Escolar de l'Institut d'Educació Secundària d'Alaquàs, el dia 13 de novembre de 1996, aprovà sol·licitar la denominació específica de Doctor Faustí Barberà per al mencionat centre. Dita proposta va ser assumida pel Consell Escolar Municipal en sessió celebrada el dia 29 d'octubre de 1997, i disposa de l'informe favorable de la Direcció Territorial de Cultura i Educació de València.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3.2 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana, de 8 de setembre, establix que una vegada creat l'institut, el consell escolar podrà proposar a la citada Conselleria la denominació específica, previ informe favorable del consell escolar municipal o, si no n'hi ha, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de Doctor Faustí Barberà a l'Institut d'Educació Secundària d'Alaquàs, codi 70798522.
  
Disposició addicional
  
Dita disposició s'inscriurà en el Registre de Centres Docents de la Comunitat Valenciana.
  
Disposicions finals
  
Primera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Contra el present acte, que posa fi a la via administrativa, les persones interessades podran interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos o deu dies, si s'opta per seguir el procediment per a la protecció dels drets fonamentals de la persona, comptats tots dos a partir de l'endemà de la publicació de l'ordre en el Diari Oficial de la Generalitat Valenciana. Tot això conforme als articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 7 d'abril de 1999
  
El conseller de Cultura, Educació i Ciència